kaari2ikud
NUKUERI
Täna kui piigad oma uute pihikutega lasteaeda hakkasid minema, soovis üks neist kaasa võtta PIPI, no selle Rootsimaise.Ma aga pakkusin , et võtku ikka omad Pipid, no need minu tehtud TK – Kaltsunukud.Selle peale teatati, aga pole ju sokke, külm on ju! OK, jõudsime kokkuleppele, et mina siis koon neile sokid ja et kaasa tulevad ikka vanad-head Vantsid, no need Hippi omad.
Hommikupoole sai netiavarustes surfatud niisama.Kuskil 12paiku hakkasin lõunsööki vaaritama ja meenus , et issake, sokid ju lubasin kududa. Võtsin Pipid ette ja keerutasin neid käte vahel ja …..no mis see siis on, puha paljad ju teised, ainult miske õhuke kleidilira selgas.Egas midagi hakkasin otsast peale.
Kõigepealt ”Aluspesu”
Valmistatud enda vanast T-särgist, kahju et tikitud roosid seal kole hõredalt olid.
Edasi üks ”T-särk”
Ühest kingiks läinud öösärgist järgi jäänud jupist.
Jalad ju ikkagi paljad ja selge oli see, et lubatud sokke enam kududa ei jõua……õhtuks.
Saivad jalga hoopiski ”Sukapüksid”
Eile just sortisn välja nende endi omad, mis olid juba väikesed, aga mis ei kõlvanud ka kellelegi edasi anda, sest tallad kulunud. Väga sobilikud hoopis neist nuku sukkpüksid õmmelda.
No ja siis võiks olla juba ju ka üks ”Uus kleit” ka
Materjal sama millest piigade endi roosad pihikud.
Ühe nukuemme pilt ka , kellega meil hommikuine vestlus toimus.
Nägu just selline peas, et ….no eks sa siis tee üks pilt kahh…..
NUKUERI jätkub,
sest üleriided ikkagi ju puudu, nagu miskid paksemad jalavarjudki